laion/Wikipedia-Exotic huggingface dataset:
מעופו של פיטר פן

מעופו של פיטר פן היא אטרקציה מסוג מתקן אפל בדיסנילנד, ממלכת הקסם, דיסנילנד טוקיו, דיסנילנד פריז ובדיסנילנד שאנגחאי. מתקן זה הוא אחד המתקנים היחידים אשר היו פעילים גם ביום הפתיחה של דיסנילנד בשנת 1955, ועדיין פעילים עד היום. המתקן מבוסס על סרט ההנפשה של וולט דיסני - פיטר פן המבוסס על הספר פיטר פן. האטרקציה מתרחשת בעת שהנוסעים מובלים ב"ספינת פירטים" התלויה ונוסעת באוויר מעל האטרקציה. הספינה עפה דרך חדר השינה של בני משפחת דרלינג, מעל הכלבה ננה (האומנת של הילדים). בחדר השינה רואים את הילדים וונדי, מייקל וג'ון ואת צילו של פיטר פן על הקיר, ואז עפים דרך החלון מעל לונדון, כאשר ניתן לזהות את הביג בן, גשר מצודת לונדון ואת נהר התמזה. לאחר מכן פונה ספינת הפירטים המעופפת לידי הכוכב השני מימין ואז עפים מעל ארץ לעולם לא, בה רואים את הכפר האינדיאני, סלע הגולגולות, וכן את הקרוקודיל הרודף אחרי קפטן הוק. כוונתם המקורית של מעצבי המתקן הייתה שהמבקרים בו יראו את המתקן מבעד לעיניו של פיטר פן, ולכן הם רואים באחת הסצנות את צילו של פיטר אך פיטר עצמו אינו מופיע בכל הסצנות במתקן. העובדה שהמבקרים לא הבינו כוונה זו הביאה לכך שבמתקן בממלכת הקסם שבפלורידה הוספה דמותו של פיטר, ובשנת 1983, כאשר נערך שיפוץ מקיף במתקני ארץ הפנטזיה שבדיסנילנד נוספה דמות אודיו אנימטרוניק של פיטר. בגרסת המתקן המקורית נסעו המבקרים דרך חדר הילדים, מעל לונדון ולעבר ארץ לעולם לא, ולבסוף מעל סלע הגוגלת וספינת שודדי הים בה ראו את קפטן הוק, מר סמי, טייגר לילי והקרוקודיל. הדמויות שהוצגו היו בובות סטטיות. במתקן שנבנה בפלורידה נוספו מספר סצנות, וכן הדמויות היו דמויות אודיו אנימטרוניק נעות, בדומה למתקנים האחרים שבארץ הפנטזיה של ממלכת הקסם. כמו כן מתקן העלייה למתקן הייתה מדרכה נעה, בדומה לזו שבטירה המכושפת על מנת להאיץ את העלייה והירידה של המבקרים מהמתקן הפופולרי, ולצמצם את התורים הארוכים שבכניסה למתקן. במתקן שבפלורידה נבנו סצנות גדולות יותר, נוספה סצנה של מעוף מעל ארץ לעולם לא, וספינת שודדים שגודלה 13 מטרים שעל תרניה נלחמו פיטר והוק דו-קרב חרבות, בשעה ששודדי הים מנסים לדחוף את ונדי לים מעל קרש קפיצה. בסצנת הסיום של המתקן רואים את פיטר והילדים חוגגים את ניצחונם על ספינת השודדים. במסגרת השיפוץ שנערך בארץ הפנטזיה בדיסנילנד בשנת 1982 נוספו למתקן סצנות חדשות הכוללות בובות אודיו אנימטרוניק. הסצנות במתקן אמנם אינן זהות לגרסת דיסניוורלד, אולם מדובר בסצנות דומות ביותר, עם הבדלים קטנים, כך למשל בקליפורניה נלחמים הוק ופיטר בחרטום הספינה ולא על אחד התרנים. המתקן המחודש בקליפורניה נפתח לקהל ב-25 במאי 1983. פתיחה: 17 ביולי 1955 (פתיחה מחודשת נערכה ב-23 במאי 1983). מתכנן: מיזמי WED מספר נוסעים מקסימלי: 3 נוסעים בכל ספינת פירטים משך הנסיעה במתקן: כ-2:10 דקות סוג אטרקציה: מתקן אפל פתיחה: 1 באוקטובר 1971 מתכנן: מיזמי WED מספר נוסעים מקסימלי: 2 נוסעים בכל ספינת פירטים משך הנסיעה במתקן: כ-2:45 דקות סוג אטרקציה: מתקן אפל פתיחה: 15 באפריל 1983 מתכנן: מיזמי WED מספר נוסעים מקסימלי: 2 נוסעים בכל ספינת פירטים משך הנסיעה במתקן: כ-2:30 דקות סוג אטרקציה: מתקן אפל פתיחה: 12 באפריל 1992 מתכנן: מהנדסי וולט דיסני מספר נוסעים מקסימלי: 4 נוסעים בכל סירת פירטים משך הנסיעה במתקן: כשלוש דקות סוג אטרקציה: מתקן אפל פתיחה: 16 ביוני 2016 מתכנן: מהנדסי וולט דיסני מספר נוסעים מקסימלי: 4 נוסעים בכל סירת פירטים משך הנסיעה במתקן: כשלוש דקות ו-15 שניות סוג אטרקציה: מתקן אפל הדגמת הנסיעה במתקן Peter Pan’s Flight מדיה וקבצים בנושא מעופו של פיטר פן בוויקישיתוף
פורד קלן

פורד קלן (בגרמנית: Ford Köln) היא מכונית משפחתית קטנה, 2 דלתות, מתוצרת יצרנית הרכב "Ford-Werke GmbH" (פורד גרמניה), חברת בת של קונצרן הרכב פורד (באנגלית: Ford Motor Company), אשר יוצרה בין השנים 1932–1935. יוצרו 11,121 יחידות. דגם ה"פורד קלן" היה קרוי גם "Ford-Köln-Y", ו-"Ford Model Y". 2 דלתות - סדאן 2 דלתות - קבריולה לוגו "פורד גרמניה" על קדמת דגם "פורד קלן" פורד קלן - מבט לתא הנהג פורד קלן פורד קלן פורד קלן (קרוי גם: "Model Y"), שנת 1934 מנוע 4 הצילינדרים "פורד קלן" פורד קלן פורד קלן (קרוי גם: "Model Y"), שנת 1935 - קבריולט פורד קלן (קרוי גם: "Model Y"), שנת 1933 - קבריולט פורד קלן (קרוי גם: "Model Y"). שנת 1933 - קבריולט פורד פורד קלן (motormuzejs.lv/index.php/en/jaunumi-bauska/321-ford-koeln-mod-y) פורד קלן ו-Ford Eifel (flickr) מדיה וקבצים בנושא פורד קלן בוויקישיתוף פורד קלן, סרטון באתר יוטיוב (תצורת קבריולה, שנת 1933) פורד קלן - תמונות (mobile.de/ru) דגם פורד קלןkfz-tech.de/Engl/Hersteller/Ford/FordKoeln פורד קלןfordfan.de/fordcars/modelle/ford-modell-y-koeln פורד קלן קרוי גם "Ford-Köln-Y" fomcc.de/y
דלית רצ'שטר

דלית רצ'שטר (נולדה ב-1 באוגוסט 1988) היא שדרנית רדיו, עורכת מוזיקלית ודי ג'יי. דלית רצ'שטר נולדה בחולון להורים שעלו בשנות ה-70 מברית המועצות. עם גיוסה לצה"ל החלה לשמש בתפקיד עורכת מוזיקלית בתחנת גלגלצ. ב־2009 החלה להגיש בתחנה את התוכנית "סינגלס" אותה ערכה עד אז, במקום הדר מרקס. מאז 2012 מגישה רצ'שטר את מצעד הפזמונים השבועי המשודר בגלגלצ. בנוסף היא מגישה תוכנית יומית בין השעות 12:00–14:00 ובימי רביעי את התוכנית "גלגלייב", בה היא מארחת אמנים המבצעים הופעות חיות באולפן. ב־2015 הגישה יום בשבוע את התוכנית "ציפורי לילה" בגלי צה"ל יחד עם דלית עופר. רצ'שטר משמשת גם כדי ג'יי במסיבות ובאירועים. לפני הופעתה של בריטני ספירס בישראל ערכה מופע חימום. ב־8 באוגוסט 2019 ערכה לראשונה את "הנשף של דלית רצ'שטר" במועדון רידינג 3 בתל אביב. ב־25 ביוני 2020 הנחתה את טקס פרסי הנוער הגאה "איגי LOVE" יחד עם לאון שניידרובסקי. באוקטובר 2022 לקחה רצ'שטר חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. הוא ביצע קטע קריינות לשירה של אינטרנשיונל "ישנן בנות". בשנת 2023 הוציאה רמיקס לשיר "Bye Dubai" של ריף כהן. רצ'שטר נמצאת בזוגיות עם גלי שטרקמן, סמנכ"לית לקוחות במשרד הפרסום גיתם. דלית רצ'שטר, במיזם "אישים" לתיעוד היצירה הישראלית קובץ קול זה הוא הקראה של הערך כפי שהופיע בתאריך 2018-08-05, שינויים בטקסט שבוצעו לאחר מכן אינם מופיעים בהקלטה. (עזרה) ערכים מוקלטים נוספים קרן אוחיון, DJ דלית רצ'שטר מרימה את החג באתר קסטרו מגזין, 29 באוגוסט 2013 איתי סגל, רדיו-הד, באתר "ידיעות אחרונות", 7 בספטמבר 2016 מערכת ערוץ הגאווה, ‏40 הלהט"בים המשפיעים בישראל, באתר ‏מאקו‏, 2 ביוני 2016 אמיר צומר ואיתן שפיר‏, דלית רצ'שטר: "הרדיו לא מעניין את עומר אדם, הוא חי את העם", באתר וואלה, 20 בדצמבר 2018 איתי יעקב, בארון של דלית רצ'שטר: "אני לא פאשניסטה. רק אוהבת להתלבש", באתר Xnet‏, 13 בנובמבר 2019 ענת קם‏, הדר מרקס פותחת את הבוקר, באתר וואלה, 15 בספטמבר 2009 דני ספקטור, "מול המיקרופון אני הכי חשופה ואמתית", באתר TheMarker‏, 29 באוגוסט 2019 גלגלייב/ ביצועים חיים באולפן גלגלצ, באתר גלגלצ, בדיקה אחרונה ב־28 במרץ 2022 דוד אברהם‏, עדיף שתיים על העץ: "ציפורי לילה" עוברת רענון, באתר וואלה, 1 בפברואר 2015 שי ארזואן‏, כמה עלתה מסיבת הרווקות של בר רפאלי?, באתר וואלה, 21 בספטמבר 2015 חן פרורדין, ‏חם בפארק: בריטני ספירס בהופעה, באתר ‏מאקו‏, 3 ביולי 2017 Mako גאווה, ‏אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020 בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022 Bye Dubai (باي دُبيّ) [Dalit Rechester Remix], 2022-09-15, נבדק ב-2023-08-11
ריצ'רד דייוויס

ריצ'רד דייוויס (באנגלית: Richard Davis;‏ 15 באפריל 1930 – 6 בספטמבר 2023) היה בסיסט ג'אז אמריקאי. ניגן, בין היתר, באלבומים !Out to Lunch‏ של אריק דולפי, ו-Astral Weeks‏ של ואן מוריסון, על האחרון כתב גרייל מרקוס, מבקר המוזיקה של הרולינג סטון, "ריצ'רד דייוויס ניגן את תפקיד הבס הטוב ביותר שאי פעם נשמע באלבום רוק." דייוויס נולד בשיקגו, והחל את הקריירה המוזיקלית עם אחיו, בשירת בס בשלישייה הווקאלית של משפחתו. דייוויס למד לנגן על בס בתיכון וניגן בתזמורת הנוער הסימפונית של שיקגו. אחרי התיכון למד בס אצל רודולף פאסבנדר מהתזמורת הסימפונית של שיקגו, תוך כדי לימודיו בבית הספר למוזיקה ואנדרקוק. אחרי הקולג', ניגן דייוויס בתזמורות ריקודים. הקשרים שיצר הוביל אותו לפסנתרן דון שירלי, וב-1954 עברו השניים לניו יורק, וניגנו יחד עד 1956, כאשר דייוויס החל לנגן עם תזמורת הסווינג סאוטר-פינגן. ב-1957 הצטרף דייוויס לחטיבת הקצב של הזמרת שרה ווהן, איתה הקליט והופיע עד 1960. במהלך שנות ה-60, היה דייוויס נגן מבוקש מאוד בחוגים מוזיקליים שונים. הוא ניגן עם רבים מהרכבים הקטנים החדשניים של התקופה, בין היתר בהובלת אריק דולפי, ג'קי באיירד, בוקר ארווין, אנדרו היל, אלווין ג'ונס, וקאל צ'יידאר. בשנים 1966–1972, ניגן בתזמורתם של ת'אד ג'ונס ומל לואיס. כמו כן, ניגן עם דון סבסקי, אוליבר נלסון, פרנק סינטרה, מיילס דייוויס, דקסטר גורדון ואחמד ג'מאל. בשנות ה-70 ניגן דייוויס עם מוזיקאי פופ ורוק, ביניהם, ואן מוריסון, ברוס ספרינגסטין ולורה ניירו. במהלך הקריירה שלו ניגן דייוויס גם מוזיקה קלאסית תחת המנצחים איגור סטרווינסקי, ליאונרד ברנשטיין, פייר בולז, לאופולד סטוקובסקי וגונתר שולר. אחרי 23 שנות מגורים בניו יורק עבר דייוויס לוויסקונסין ב-1977 והתמנה לפרופסור באוניברסיטת ויסקונסין–מדיסון, בה לימד בס, היסטוריה של הג'אז ואלתור. אתר האינטרנט הרשמי של ריצ'רד דייוויס ריצ'רד דייוויס, במסד הנתונים הקולנועיים IMDb (באנגלית) ריצ'רד דייוויס, באתר AllMusic (באנגלית) ריצ'רד דייוויס, באתר MusicBrainz (באנגלית) ריצ'רד דייוויס, באתר Discogs (באנגלית) ריצ'רד דייוויס, באתר Songkick (באנגלית) בן שלו, גדול, פיוטי, מלא בחופש: פרידה מהקונטרבסיסט ריצ'רד דייוויס, באתר הארץ, 11 בספטמבר 2023 https://greilmarcus.net/2015/02/03/van-morrison-1976/, גרייל מרקוס, רולינג סטון Ron Wynn. "Richard Davis | Biography". AllMusic. נבדק ב-2015-09-04. "Richard Davis". richarddavis.org. נבדק ב-9 באוקטובר 2016. {{cite web}}: (עזרה) "The University of Wisconsin-Madison School of Music | Richard Davis". Music.wisc.edu. 2014-07-14. נבדק ב-2015-09-04.
פורד פורדסון E83W

פורד פורדסון E83W (באנגלית: Fordson E83W) היא מכונית מסחרית מתוצרת חברת Ford of Britain (פורד בריטניה), (שם רשמי: Ford Motor Company Limited), חברת בת של קונצרן הרכב פורד, אשר יוצרה בין השנים 1938–1957. דגמי "פורד פורדסון E83W" יוצרו במספר תצורות, כולל רכבי קנטינה, משאיות גלידה, ורכבים לשירות כבאי-האש. מסחרית טנדר פורד פורדסון E83W פורד פורדסון E83W פורד פורדסון E83W פורד פורדסון E83W, שנת 1954 פורד פורדסון E83W, שנת 1954 פורד פורדסון E83W פורד פורדסון E83W, שנת 1948 פורד פורדסון E83W פורד פורדסון E83W פורד פורדסון E83W - טנדר פורד פורדסון E83W - טנדר פורד פורד פורדסון E83W - תמונות (simoncars.co.uk/fordcv/e83w) מדיה וקבצים בנושא פורד פורדסון E83W בוויקישיתוף פורד פורדסון E83W, סרטון באתר יוטיוב פורד פורדסון E83W, סרטון באתר יוטיוב פורד פורדסון E83W, סרטון באתר יוטיוב פורד פורדסון E83W, סרטון באתר יוטיוב היסטוריה - פורד פורדסון E83W e83w.co.uk/e83w דגמי פורד פורדסון E83W www.e83w.co.uk פורד פורדסון E83We83w.co.uk/e83wreg פורד פורדסון E83W - טנדרangliacarauctions.co.uk/en
פורד סקוויר

פורד סקוויר (באנגלית: Ford Squire) היא מכונית בתצורת סטיישן מתוצרת חברת Ford of Britain (פורד בריטניה), (שם רשמי: Ford Motor Company Limited), חברת בת של קונצרן הרכב פורד, אשר יוצרה בין השנים 1955–1959. דגם פורד סקוויר בתצורת סטיישן, התבסס על דגם "פורד פרפקט דגם 100E." סך הכול יוצרו 17,812 יחידות. מחיר דגם "פורד סקוויר" בשנת 1955, עמד על 668 שטרלינג. תאוצת דגם "פורד סקוויר" בין 0-80 קמ"ש היא 20.2 שניות. 2.5 דלתות (חלון אחורי נפתח כלפי מעלה, חלק תחתון של דלת אחורית מורדת כלפי מטה) 4 מושבים חלון צד אמצעי - נפתח בחציו (מותקן על מסילה, מוסט (מוזז) לאחור) פורד סקוויר, שנת 1959 פורד סקוויר, שנת 1958 פורד סקוויר פורד סקוויר, שנת 1959 פורד פורד פרפקט מדיה וקבצים בנושא פורד סקוויר בוויקישיתוף פורד סקוויר, סרטון באתר יוטיוב פורד סקוויר, סרטון באתר יוטיוב פורד סקוויר, סרטון באתר יוטיוב "פורד Squire שנת 1957autoweek.com/article/car-news/1957-english-ford-squire פורד Squiresimoncars.co.uk/ford/squire100e פורד Squirebringatrailer
יחסי אסטוניה – סן מרינו

יחסי אסטוניה–סן מרינו הם היחסים הדיפלומטיים שבין רפובליקת אסטוניה לבין הרפובליקה המרוממת של סן מרינו. היחסים הדיפלומטיים בין אסטוניה לסן מרינו כוננו ב-9 ביולי 2003. השגרירה הראשונה של סן מרינו באסטוניה, סילביה ברטי, העבירה את כתב האמנתה לנשיא טומאס הנדריק אילווס ב-21 בפברואר 2008. השגריר של אסטוניה בסן מרינו הוא תושב רומא. סן מרינו אינה מיוצגת באסטוניה כלל, הן בדרג הקונסולרי והן בדרג השגרירות. אסטוניה אינה מיוצגת בסן מרינו בדרג השגרירות אלא באמצעות שגרירותה שברומא, בירת איטליה. מדיה וקבצים בנושא יחסי אסטוניה – סן מרינו בוויקישיתוף San Marino, אתר משרד החוץ האסטוני Estonian embassies - San Marino, אתר משרד החוץ האסטוני
גרזן (פירושונים)

האם התכוונתם ל... גרזן – כלי בעל להב בולט, המשמש ככלי עבודה, כלי מטבח, כלי לכריתת עצים וככלי נשק קר סוגי גרזנים: קרדום (אנ') קופיץ (סכין קצבים) (אנ') כֵּילָף (גם: בן-כילף, גרזן נגרים) (אנ') גרזן רחב (אנ') – גרזן בעל ראש רחב גרזן קרח – כלי עזר לטיפוס על הרים ולמעבר מסלולי שלג וקרח גרזן קרב – גרזן שעוצב למטרות לחימה (לדוגמה: גרזן דני) האלברד – נשק מוט ארוך שבראשו גרזן גרזן הטלה (אנ') – גרזן קרב המשמש כנשק הטלה (לדוגמה: פרנציסקה, טומהוק) אחר: גרזן (כלי רכב) – כלי רכב צבאי שפותח בישראל נס הצפת הגרזן – נס שחולל אלישע הנביא (ספר מלכים ב') הגרז"ן – כינויו של הרב זלמן נחמיה גולדברג
פאבל גרודינין

פאבל ניקולאייביץ' גרודינין (ברוסית: Па́вел Никола́евич Груди́нин; נולד ב-20 באוקטובר 1960, מוסקבה, ברית המועצות) הוא פוליטיקאי ואיש עסקים רוסי. גרודינין היה מועמד המפלגה הקומוניסטית לבחירות הנשיאותיות בשנת 2018. הוא נולד ב-1960 במוסקבה. הוא רוסי במוצאו וסבו היה יהודי. ב-1961 המשפחה עברה לעבוד במחוז לנינסקי. לאחר שסיים את בית הספר ב-1977 הוא התקבל לאוניברסיטה הממלכתית להנדסה חקלאית במוסקבה וסיים לימודיו ב-1982 אוניברסיטת בתור מהנדס מכונות. לאחר לימודיו הוא החל לעבוד ב"סובחוז על שם לנין", שבו רבים מבני משפחתו כבר היו מועסקים. משנת 1982 ועד 1989 הוא עבד שם כמנהל העבודה המכנית, משנת 1990 עד 1995 כיהן כסגן מנהל. ב-1995 הוא התמנה למנכ"ל כאשר הסובחוז הוקם מחדש תחת בעלות פרטית בשם חברת המניות הסגורה "הסובחוז על שם לנין" והוא גם מחזיק במרבית המניות. מאז 1997, הוא נבחר שלוש פעמים כחבר הדומה המחוזית של מוסקבה בה עבד עד 2011. בשנת 2001 הוא סיים את לימודיו באקדמיה הרוסית למינהל ציבורי, שכפופה לנשיא הפדרציה הרוסית, התמחה בתחום המשפט. משנת 2001 ועד 2011 כיהן כחבר הדומה המחוזית של מוסקבה. עד 2010 היה חבר במפלגת רוסיה המאוחדת וב-2011 נתמך אומנם על ידי המפלגה הקומוניסטית, אך לא הצטרף כחבר מפלגה. ערכים מורחבים – הבחירות לנשיאות רוסיה 2018, הבחירות הפרלמנטריות ברוסיה 2021 ב-23 בדצמבר 2017, בקונגרס הי"ז של המפלגה הקומוניסטית, פאבל גרודינין נבחר כמועמד המפלגה לנשיאות. באותו קונגרס גם הוכרז על מינויו של גנאדי זיוגאנוב לראש מטה הבחירות. בבחירות לנשיאות שנערכו ב-18 במרץ 2018 זכה גרודינין בכ-11.81% מהקולות והפסיד לנשיא המכהן ולדימיר פוטין. הוא הבטיח לגלח את שפמו אם יקבל פחות מ-15% מהקולות. לאחר שנודע שקיבל 11% בלבד, עמד במילתו וגילח את שפמו. לקראת הבחירות הפרלמנטריות ברוסיה 2021 נודע כי הודח משורות המפלגה הקומוניסטית. גרודינין גרוש ויש לו שני בנים מבוגרים. מדיה וקבצים בנושא פאבל גרודינין בוויקישיתוף פאבל גרודינין, ברשת החברתית פייסבוק פאבל גרודינין, ברשת החברתית אקס (טוויטר) פאבל גרודינין, ביישום טלגרם פאבל גרודינין, ברשת החברתית VK פאבל גרודינין, סרטונים בערוץ היוטיוב פאבל גרודינין. מועמד לנשיאות רוסיה, מידע כללי אודותיו (ברוסית) מהנדס מכונות הוא המועמד של המפלגה הקומוניסטית בבחירות לנשיאות רוסיה, דיווח המפלגה הקומוניסטית הישראלית שירות כלכליסט, תוצאות רשמיות בבחירות ברוסיה: פוטין זכה ב-76.6 אחוזים מהקולות, באתר כלכליסט, 19 במרץ 2018 Все же сдержал слово: Шевченко выложил видео с бреющимся Грудининым
מרטין מקדונה

מרטין מקדונה (באנגלית: Martin McDonagh; נולד ב-25 במרץ 1970) הוא מחזאי, תסריטאי ובמאי קולנוע אירי-בריטי, זוכה פרס גלובוס הזהב ופרס אוסקר לסרט הקצר הטוב ביותר. ידוע בכתיבת קומדיות שחורות. מקדונה נולד במחוז קמברוול בדרום לונדון, בן להורים אירים מגולוויי. אחיו הגדול הוא הבמאי והתסריטאי ג'ון מייקל מקדונה. ב-1992, הוריו חזרו למולדתם בגולוויי, אבל מקדונה ואחיו נשארו בלונדון. באמצע שנות התשעים כתב את המחזות "The Beauty Queen of Leenane" (זוכה פרס דרמה דסק), ‏"A Skull in Connemara", ‏"The Lonesome West" (טרילוגיית קונמארה), ו-"The Cripple of Inishmaan" שמתרחשים במחוז גולוויי ובאיי אראן. כמו כן כתב את המחזה "איש הכריות" שזכה בפרס אוליבייה למחזה החדש הטוב ביותר עם הפקתו ב-2003. בהמשך הקריירה כתב את המחזות "A Behanding in Spokane" (מחזהו הראשון שמתרחש בארצות הברית), ‏The Lieutenant of Inishmore, ‏ו-"Hangmen" שזכה בפרס אוליבייה. מחזותיו שעובדו בעברית: The Beauty Queen of Leenane - "מלכת היופי של לינאן" הוצג בתיאטרון באר שבע, "The Cripple of Inishmaan" - "כולם רוצים להוליווד" הוצג בתיאטרון גשר, "איש הכריות" הוצג בתיאטרון גשר ובתיאטרון חיפה ו"הסגן מאינישמור" שהוצג בתיאטרון ניסן נתיב. ב-2004 החל בעשייה קולנועית, הוא כתב וביים את הסרט הקצר "Six Shooter" שזיכה אותו בפרס הסרט הבריטי הקצר הטוב ביותר בטקס פרסי הקולנוע הבריטי העצמאי ובפרס אוסקר לסרט הקצר הטוב ביותר. ב-2007 כתב וביים את הסרט "ברוז'" שזיכה אותו בפרס באפט"א לקולנוע לתסריט הטוב ביותר, והיה מועמד לפרסים רבים נוספים בהם פרס אוסקר לתסריט המקורי הטוב ביותר. ב-2011 כתב, ביים והפיק את הסרט "שבעה פסיכופתים". הסרט זכה בפרס חביב הקהל בפסטיבל הסרטים הבינלאומי בטורונטו. ב-2017 כתב, ביים והפיק את הסרט "שלושה שלטים מחוץ לאבינג, מיזורי", שזכה לשבחים ופרסים רבים, בהם ארבעה פרסי גלובוס הזהב, כולל לסרט הטוב ביותר ולתסריט הטוב ביותר ובחמישה פרסי באפט"א לקולנוע כולל לסרט, לסרט הבריטי ולתסריט המקורי הטוב ביותר. בשנת 2021 צילם את סרטו "רוחות אינישרין" (The Banshees of Inisherin), אותו הוא כתב, ביים והפיק ומככבים בו השחקנים האירים ברנדן גליסון וקולין פארל (ששניהם כיכבו ב"ברוז"); הסרט יצא לאקרנים באוקטובר 2022. מדיה וקבצים בנושא מרטין מקדונה בוויקישיתוף מרטין מקדונה, במסד הנתונים הקולנועיים IMDb (באנגלית) מרטין מקדונה, באתר "אידיבי", מאגר הידע העברי לקולנוע ישראלי ועולמי מרטין מקדונה, באתר AllMovie (באנגלית) מרטין מקדונה, במסד הנתונים הקולנועיים KinoPoisk (ברוסית) מרטין מקדונה, בארכיון הבימה מרטין מקדונה באתר IBDB Time Out לונדון, ‏הסרט שכולם מנבאים לו זכייה באוסקר כמעט נדפק לגמרי, באתר "Time Out ישראל", 18 בינואר 2018 אבנר שביט‏, גאוני או גזעני? ריאיון עם במאי הסרט השנוי במחלוקת שדוהר לאוסקר, באתר וואלה, 1 במרץ 2018
Tears Dry on Their Own

Tears Dry on Their Own (בעברית: הדמעות מתייבשות מעצמן) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבומה השני, Back to Black. השיר יצא לאור ב-13 באוגוסט 2007, כסינגל הרביעי מתוך האלבום. השיר הפך לאחד מהמצליחים ביותר של הזמרת, וגרסה בהופעה חיה שלו צורפה לאלבום האוסף הראשון של ויינהאוס, Lioness: Hidden Treasures, שיצא לאחר מותה כמה חודשים לפני כן. בנוסף לכך, השיר הצליח להיכנס אל המקום ה-3 במצעד שבפלנדריה, ה-16 במצעד הסינגלים הבריטי, וה-49 במצעד שבאירופה. השיר נכתב על ידי איימי ויינהאוס, ולרי סימפסון וניקולס אשפורד, והופק על ידי סאלאם רמי. השיר מכיל כמה שורות מהשיר "Ain't No Mountain High Enough", של מרווין גיי ותמי טרל, משנת 1967. השיר נכלל גם בפסקול Amy, שיצא עבור הסרט שצולם לאחר מותה בשנת 2011. הווידאו קליפ הנלווה שיצא לשיר צולם בלוס אנג'לס, בבימויו של דוד לה-צ'אפל ב-22 במאי 2007. בתחילת הקליפ ניתן לראות את ויינהאוס כשהיא יושבת על מיטה בתוך חדר בית המלון שלה, ולאחר מכן יוצאת מהבית לכיוון הפארק. בזמן שהיא מתהלכת ברחובות לכיוון הפארק, היא נתקלת באנשים ולא שמה לב שאנשים מדברים אליה, ומתעלמת מכל הסובבים אותה. בחדר המלון ניתן היה לראות בקבוקי אלכוהול ריקים, וסיגריות. קליפ זה היה השני והאחרון שצולם לפני מותה ב-23 ביולי 2011. הקליפ הפך לרביעי המצליח ביותר של ויינהאוס, ונכון לדצמבר 2017, מונה הצפיות שלו עומד על כ-109 מיליון צפיות. מידע על היצירה "Tears Dry on Their Own" באתר מיוזיק בריינז מידע על הסינגל "Tears Dry on Their Own" באתר מיוזיק בריינז סרטון השיר "Tears Dry on Their Own" באתר יוטיוב Amy Winehouse: Lioness: Hidden Treasures Album Review | Pitchfork, pitchfork.com (באנגלית) Amy Winehouse - Tears Dry On Their Own, ultratop.be Official Singles Chart Top 100 | Official Charts Company, www.officialcharts.com (באנגלית) Top Music Charts - Hot 100 - Billboard 200 - Music Genre Sales, ‏2009-02-06 Tears Dry on Their Own - Amy Winehouse | Songs, Reviews, Credits | AllMusic, AllMusic Amy Winehouse's 'Tears Dry on Their Own' - Discover the Sample Source, WhoSampled AMY (Original Motion Picture Soundtrack) (באנגלית), 2015-10-30, נבדק ב-2017-12-29 "Amy Winehouse Sports New Beehive On The Set Of "Tears Dry On Their Own" Music Video - PopCrunch". PopCrunch (באנגלית אמריקאית). 2007-05-23. אורכב מ-המקור ב-2016-03-04. נבדק ב-2017-12-29. Flickr, Flickr AmyWinehouseVEVO, YouTube AmyWinehouseVEVO (2009-12-23), Amy Winehouse - Tears Dry On Their Own, נבדק ב-2017-12-29 איגוד תעשיית ההקלטות הבריטי
טוד וודברידג'

טוד וודברידג' (באנגלית: Todd Woodbridge;‏ נולד ב-2 באפריל 1971) הוא טניסאי עבר אוסטרלי. בשיאו דורג במקום ה-19 בעולם בדירוג הסבב ה-ATP. הוא זכה 15 פעמים בטורניר גראנד סלאם לזוגות גברים, 6 פעמים בטורניר גראנד סלאם לזוגות מעורבים וזכה במדליית זהב אולימפית בתחרות זוגות גברים אולימפיאדת אטלנטה (1996), ובכך השלים זכייה בגראנד סלאם זהב. בסך הכל טוד וודברידג' זכה בכ-90 תחרויות. בסוף שנות ה-80 כאשר התחרה בתחרויות נוער הוא הגיע לגמר באליפות אוסטרליה הפתוחה ובאליפות וימבלדון בתחרות ליחידים. את רוב התוארים הוא זכה ביחד עם מארק וודפורד (61 זכיות כולל 11 בתחרויות גראנד סלאם). לאחר הפרישה החל לעסוק בפרשנות טניס בטלוויזיה. מדיה וקבצים בנושא טוד וודברידג' בוויקישיתוף טוד וודברידג', באתר olympedia.org טוד וודברידג', באתר ה-ATP טוד וודברידג', באתר ה-ITF טוד וודברידג', באתר גביע דייוויס טוד וודברידג', באתר היכל התהילה של הטניס
Love Is a Losing Game

Love Is a Losing Game (בעברית: אהבה היא משחק אבוד) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבומה השני, Back to Black. השיר יצא לאור ב-7 בדצמבר 2007, באירלנד וב-10 בדצמבר 2007, בבריטניה, כסינגל החמישי והאחרון מתוך האלבום. השיר הוא הסינגל האחרון שהוציאה ויינהאוס במהלך החיים שלה. בנוסף לכך, השיר צורף לפלייליסט של רדיו BBC ב-7 בנובמבר באותה שנה שבה יצא. השיר הגיע בשיאו אל המקום ה-33 במצעד הסינגלים הבריטי, וה-88 במצעד שבהולנד. השיר נכתב על ידי איימי ויינהאוס לבדה, והופק על ידי המפיק המוזיקלי מארק רונסון. ג'ורג' מייקל נאלץ לבחור שמונה שירים בתוכנית הרדיו של BBC 4, וכשנשאל איזה שיר אחד מתוך שמונת השירים הוא היה בוחר, הוא ענה שאת השיר הזה. פרינס ואיימי ויינהאוס אף ביצעו דואט של השיר באחד מהמופעים שלה, שנערך ב-21 בספטמבר 2007. על פי דיווחים, עלות צילום הווידאו קליפ הנלווה שיצא לשיר הייתה 70,000 ליש"ט, באולפני פיינווד, אבל מקור אנונימי מהעיתון הבריטי סאן, טען כי זה נגנז מכיוון שקרה דבר מה עם ויינהאוס בעת הצילומים. הקליפ המקורי היה אמור להיות מבוים על ידי פיל גריפין ומצולם על ידי אדם פריש. לבסוף, שני קטעי מוזיקה חלופיים יצאו: הראשון הוא וידאו מונטאז', הכולל תמונות של ויינהאוס מתוך הופעה חיה מן העבר, והשני הוא וידאו שכלל בתוכו את ויינהאוס שרה את השיר בתוך אולפן ההקלטות שלה. הקליפ זכה ל-68 מיליון צפיות באתר יוטיוב נכון לאפריל 2020. מידע על היצירה "Love Is a Losing Game" באתר מיוזיק בריינז מידע על הסינגל "Love Is a Losing Game" באתר מיוזיק בריינז מידע על היצירה "Love Is a Losing Game" באתר Discogs סרטון השיר "Love Is a Losing Game" באתר יוטיוב Film, The Telegraph Amy Winehouse | full Official Chart History | Official Charts Company, www.officialcharts.com (באנגלית) Steffen Hung, Amy Winehouse - Love Is A Losing Game, hitparade.ch Love Is a Losing Game - Amy Winehouse | User Reviews | AllMusic, AllMusic "The Diva and Her Demons" The Sun, The Sun (באנגלית) AmyWinehouseVEVO (2009-12-23), Amy Winehouse - Love Is A Losing Game, נבדק ב-2017-12-29 Chris O'Gorman (2007-03-07), Amy Winehouse - Love is a Losing Game, נבדק ב-2017-12-29 "Amy Winehouse's lyrics used in Cambridge exam - NME". NME (באנגלית אמריקאית). 2008-05-28. נבדק ב-2018-07-06. Certificazioni - FIMI, www.fimi.it (ב־) British Phonographic Industry
יחסי סן מרינו – סרביה

יחסי סן מרינו-סרביה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של סרביה. יוגוסלביה וסן מרינו חתמו על הסכם לכינון יחסים קונסולריים (לא דיפלומטיים) רשמיים, סן מרינו חתמה על ההסכם ב-25 בספטמבר 1961 ויוגוסלביה חתמה עליו באותה השנה. על פי ההסכם, דיפלומט בכיר בשגרירות של יוגוסלביה ברומא הוגדר כקונסול כללי לרפובליקה של סן מרינו. בין שתי המדינות נחתם בשנת 1967 הסכם פטור מוויזה. אחד מקפטני המחוז של סן מרינו ביקר ביוגוסלביה ב-1984. בשנת 1985 חתמו שתי המדינות על הסכם במטרה להתחיל שיתופי פעולה כלכליים ארוכי טווח ומסחר בקנה מידה גדול. ב-14 בפברואר 2002 כוננו סרביה וסן מרינו יחסים דיפלומטיים רשמיים. שר החוץ של סן מרינו, פאביו בררדי ביקר בבלגרד ב-15 ביולי 2005, שם נפגש עם נשיא סרביה בוריס טאדיץ', עם ראש הממשלה ווייסלב קושטוניצה ועם שר החוץ ווק דראשקוביץ'. במהלך הביקור הבטיח בררדי כי סן מרינו תתמוך בכל בקשותיה של סרביה במועצת אירופה, וברשותן הטביעות הטריטוריאליות של סרביה. ב-11 במאי 2008 הכירה סן מרינו בעצמאותה של קוסובו בניגוד לציפיותיה של ההנהגה הסרבית ששידלה אותה לא לעשות זאת. סן מרינו מיוצגת בסרביה בדרג השגרירות באמצעות שגרירות שהיא מחזיקה בבלגרד, בירת המדינה. סרביה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה. מדיה וקבצים בנושא יחסי סן מרינו – סרביה בוויקישיתוף Bilateral Relations with San Marino, אתר משרד החוץ הסרבי About the relations in MFA of Serbia and Montenegro, אתר משרד החוץ של סרביה ומונטנגרו (המאורכב באתר הסרבי) EMBASSY OF SAN MARINO IN BELGRADE, SERBIA